19.7.2022
SK
Úradný vestník Európskej únie
L 190/187
PRÍLOHA IV
VYMEDZENIE POJMOV UVEDENÉ V PRÍLOHÁCH I AŽ III 1.
Veľmi veľká oblasť (VVO) Koncepciu VVO tvoria vymedzené geografické regióny, čo umožňuje zoskupovať senzory.
Pri prvej objednávke bude rovnaký senzor umiestnený v odlišných VVO ukazovať odlišnú výkonnosť a pridanú hodnotu.
Aktuálne sa zvažujú tieto veľmi veľké oblasti: — VVO Ázia, — VVO Európa, — VVO Severná Amerika, — VVO Oceánia, — VVO Tichý oceán, — VVO juh Afriky, — VVO Južná Amerika.
Približné umiestnenie VVO je zobrazené na tomto obrázku:
2.
Štúdie o architektúre Pojem „štúdie o architektúre“ je súhrnom súboru činností systémového inžinierstva.
Zahŕňa hodnotenie výkonnosti a pridanej hodnoty daného aktíva, danej modernizácie, celej siete senzorov alebo hodnotenie a klasifikáciu alternatívnych konštrukčných riešení a odôvodnenie ich poradia.
Štúdie o architektúre sú v súlade s prístupom zdola nahor zameraným na dosiahnutie najlepšieho pomeru ceny a kvality, čím sa zamedzuje zbytočnej duplikácii pri monitorovaní toho, že systém odpovedá na potreby používateľov na vysokej úrovni.
Štúdie o architektúre sa vzťahujú na všetky funkcie systému: funkciu snímania, funkciu spracovania dát a funkciu poskytovania služieb. 3.
Nespracované dáta Dáta na úrovni senzora, ktoré neprešli žiadnym dodatočným spracovaním (ako sú dáta za každý impulz radaru, snímky a fotónová detekcia).